Vôjna próti terorízmu (angleško "War on Terror") je sklop globalnih ukrepov vlad nekaterih držav (predvsem in na čelu z ZDA) za nevtralizacijo mednarodnih skupin, ki so označene kot teroristične - predvsem radikalnih fundamentalistično islamskih skupin, kot je Al Kaida - ter sklop ukrepov za zagotovitev, da t. i. »malopridne« države ne bodo več podpirale terorističnih dejavnosti. Strategija je bila sprejeta kot glavni ukrep po terorističnih napadih 11. septembra 2001. Zaradi ohlapne definicije pojmov »terorizem« in »terorist« na mednarodni ravni ter dvoumne vojne proti terorizmu prihaja do problemov, ki se posebno odražajo v množičnih protestih in napadih mnogih kritikov.